CELEX: 62011TN0413
Language: da
Date: 2011-07-27 00:00:00
Title: Sag T-413/11: Sag anlagt den 27. juli 2011 — Welte — Wenu mod KHIM — Kommissionen — (fremstilling af en kreds af 12 stjerner på blå baggrund)

8.10.2011   
            
            
               DA
            
            
               Den Europæiske Unions Tidende
            
            
               C 298/20
            
         Sag anlagt den 27. juli 2011 — Welte — Wenu mod KHIM — Kommissionen — (fremstilling af en kreds af 12 stjerner på blå baggrund)
   (Sag T-413/11)
   2011/C 298/36
   Stævningen er affattet på tysk
   
      Parter
   
   
      Sagsøger: Welte — Wenu GmbH (Neu-Ulm, Tyskland) (ved advokat T. Kahl)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Europa-Kommissionen
   
      Sagsøgerens påstande
   
   
               —
            
            
               Afgørelse truffet den 12. maj 2011 af Første Appelkammer ved Kontoret for Harmonisering i det Indre Marked (Varemærker og Design) (sag R 1590/2010) annulleres.
            
         
               —
            
            
               Den af Den Europæiske Union iværksatte klage til prøvelse af annullationsafdelingens afgørelse vedrørende begæring om, at EF-varemærket EDS EUROPEAN DRIVESHAFT SERVICES (og dermed selve begæringen) erklæres ugyldigt, afslås.
            
         
               —
            
            
               Den Europæiske Union tilpligtes at betale omkostningerne i forbindelse med sagens behandling for annullationsafdelingen og appelkammeret og Harmoniseringskontoret tilpligtes at betale de omkostninger, der er forbundet med nærværende sag.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: Et figurmærke, der indeholder en kreds af 12 stjerner på blå baggrund, for varer i klasse 7 og 12 — EF-varemærke nr. 2 180 800
   
      Indehaver af EF-varemærket: Welte — Wenu GmbH
   
      Indgiveren af begæringen om, at EF-varemærket erklæres ugyldigt: Europa-Kommissionen
   
      Begrundelse for ugyldighedsbegæringen: EF-varemærket blev registreret i strid med artikel 7 i forordning nr. 207/2009.
   
      Annullationsafdelingens afgørelse: Begæringen om erklæring af ugyldighed af det berørte EF-varemærke ikke taget til følge.
   
      Appelkammerets afgørelse: Medhold i klagen, og det pågældende EF-varemærke blev slettet.
   
      Søgsmålsgrunde: Tilsidesættelse af artikel 7, stk. 1, litra g), h) og i), artikel 55 og 76 i forordning nr. 207/2009, artikel 6ter, stk. 1, litra c), i Pariserkonventionen om beskyttelse af industriel ejendomsret, og regel 37, litra b), nr. iv), i forordning nr. 2868/95, idet EF-varemærket ikke er blevet registreret i strid med bestemmelserne i artikel 7 i forordning nr. 207/2009.